Ֆիդայական շարժման «Զորավար Անդրանիկ» թանգարան

**Ֆիդայական շարժման «Զորավար Անդրանիկ» թանգարան**, բացվել է 1995 թվականին, Անդրանիկ Օզանյանի 130-ամյակի կապակցությամբ, այնուհետև 2 տարի անց փակվել և կրկին վերաբացվել է 2006 թվականի սեպտեմբերի 16-ին Կոմիտասի անվան պանթեոնի հարևանությամբ։

## Ցուցադրություն
Երկհարկանի թանգարանի երկու ընդարձակ դահլիճներում ներկայացվում են ֆիդայական շարժման նշանավոր գործիչների կյանքը, գործունեությունը, անձնական իրերը՝ Արաբոյից մինչև Արցախյան շարժում։ Առանձին ցուցատախտակներով ներկայացվում է ֆիդայական շարժման պատմությունը, ֆիդայիների, հայդուկների (Անդրանիկ, Աղբյուր Սերոբ, Մախլուտո, Սևքարեցի Սաքո, Գարեգին Նժդեհ և այլք) մասին նյութեր, նկարներ, փաստաթղթեր, անձնական բազմաթիվ իրեր, որոնք 30 տարիների ընթացքում հավաքվել են թանգարանի հիմնադիր-տնօրեն Իլյիչ Բեգլարյանի կողմից։
մինի|ձախից
Առանձին ներկայացվում են նշանավոր զորավար Անդրանիկի անձնական իրերը՝ բերված Բուլղարիայի նրա տնից՝ փաստաթղթեր, նամակներ, ձեռագրեր, գործիքներ, թերթեր, գրքեր, շքանշաններ և այլն։ Թանգարանում ներկայացվում են բազմաթիվ գրքեր և ալբոմներ հայդուկների, Հայկական հարցի, Արցախյան պատերազմի մասին։

Թանգարանի հետաքրքիր և արժեքավոր իրերից են Անդրանիկի՝ Բալկանյան պատերազմին մասնակցած թուրը, Առաջին կամավորական գնդի, որի հրամանատարն էր Անդրանիկը, շեփորը, Անդրանիկի՝ Բուլղարիայի տան մանրակերտը, ծննդավայրի՝ Շապին Գարահիսարի մակետը, Մշո Սուրբ Առաքելոց վանքի մակետն ու զանգը, Արա Շիրազի կերտած Անդրանիկի քանդակը, Անդրանիկին Դսեղում նվիրած դաշույնը, Թումանյանի և Անդրանիկի՝ Թիֆլիսում 1917-1918 թվականներին հրատարակած «Հայաստան» օրաթերթի բոլոր համարները, թերթի խմբագրատան գրիչը, գրասենյակային իրերը, Մախլուտոյի (Սմբատ զորավար) անձնական իրերը՝ հին պատի ֆոնը, ժամացույցը, Սերոբի դաշույնը և այլն։

Թանգարանի մասն է կազմում նաև շինության կից փոքրիկ պուրակը, որտեղ տեղադրված են մի քանի ֆիդայիների քանդակները։

## Հասցե
Թանգարանը գտնվում է Կոմիտասի անվան զբոսայգում, հայոց մեծերի պանթեոնի հարևանությամբ՝ Կաշեգործների 233 հասցեում։

## Պատկերասրահ

Ֆիդայական_շարժման_«Զորավար_Անդրանիկ»_թանգարան23.jpg
Ֆիդայական_շարժման_«Զորավար_Անդրանիկ»_թանգարան22.jpg
Ֆիդայական_շարժման_«Զորավար_Անդրանիկ»_թանգարան21.jpg
Ֆիդայական_շարժման_«Զորավար_Անդրանիկ»_թանգարան20.jpg

Ֆիդայական_շարժման_«Զորավար_Անդրանիկ»_թանգարան18.jpg
Ֆիդայական_շարժման_«Զորավար_Անդրանիկ»_թանգարան17.jpg
Ֆիդայական_շարժման_«Զորավար_Անդրանիկ»_թանգարան16.jpg
Ֆիդայական_շարժման_«Զորավար_Անդրանիկ»_թանգարան15.jpg
Ֆիդայական_շարժման_«Զորավար_Անդրանիկ»_թանգարան14.jpg
Ֆիդայական_շարժման_«Զորավար_Անդրանիկ»_թանգարան13.jpg
Ֆիդայական_շարժման_«Զորավար_Անդրանիկ»_թանգարան12.jpg
Ֆիդայական_շարժման_«Զորավար_Անդրանիկ»_թանգարան11.jpg
Ֆիդայական_շարժման_«Զորավար_Անդրանիկ»_թանգարան10.jpg
Ֆիդայական_շարժման_«Զորավար_Անդրանիկ»_թանգարան9.jpg
Ֆիդայական_շարժման_«Զորավար_Անդրանիկ»_թանգարան8.jpg
Ֆիդայական_շարժման_«Զորավար_Անդրանիկ»_թանգարան7.jpg
Ֆիդայական_շարժման_«Զորավար_Անդրանիկ»_թանգարան6.jpg
Ֆիդայական_շարժման_«Զորավար_Անդրանիկ»_թանգարան5.jpg
Ֆիդայական_շարժման_«Զորավար_Անդրանիկ»_թանգարան4.jpg
Ֆիդայական_շարժման_«Զորավար_Անդրանիկ»_թանգարան3.jpg
Ֆիդայական_շարժման_«Զորավար_Անդրանիկ»_թանգարան2.jpg
Ֆիդայական_շարժման_«Զորավար_Անդրանիկ»_թանգարան1.jpg


## Ծանոթագրություններ

## Արտաքին հղումներ
* Ֆիդայական շարժման «Զորավար Անդրանիկ» թանգարան 

Կատեգորիա:2006 հիմնադրումներ Երևանում
Կատեգորիա:2006 հիմնադրված թանգարաններ
Կատեգորիա:Երևանի թանգարաններ